OpenLLM-France/wikimedia huggingface dataset:
# Fisterrarako Bidea

Fisterrarako Bidea Donejakue bidearen luzapen bat da, Finisterre lurmuterraino doana Santiagotik.

## Historia

Zorrotz hitz eginda, Fisterrarako Bidea ez da Donejakue Bidearren, ez duelako Santiago de Compostela helmuga. Hala ere, lotura estua izan du erromesen bidearekin. Bide hau aipatzen da XII. mendeko kroniketan, nola erromes batzuk Santiagora iritsi eta egonaldi laburra egin ondoren, Fisterrera joan zirela, garai hartako munduaren amaiera. Hor konexio bat dago zelten kondairekin, zeinetan Atlantikoan kokatzen den zeruertza, eta beraz, Fisterrako muturrera iristea betiereko bizitzara hurbiltzea esan nahi zuen sinbolikoki.
Fisterrarako Bidearen amaiera alternatibo batek Muxía herrian kokatzen du Atlantikoarekin topaketa, bidearen azken muturra.

## Ibilbideak
### Santiago - Fisterra

(Santiago de Compostelarako distantzia leku izenen ondoren ematen da.)
Santiago de Compostela - Ponte Sarela, 2 km - Moas, 4 km - Carvajal / O Carballal, 6 km - Augapesada, 10 km - Trasmonte, 12 km - Ponte Maceira, 15 km - Negreira, 19an km - Zas, 22 km - A Pena, 27 km - As Maroñas , 38 km - Corzón, 44 km - Olveiroa, 47 urte km - Cee, 52 km - Corcubión, 53 km - Sardiñeiro, 58 km - Finisterre / Fisterra, 64 km

### Desbideraketa Muxiara

San Martín / San Martiño de Duio, 66 km - Lires, 78 km - Frixe, 80 km - Morquintián, 83 km - Muxia, 83 km

## Erreferentziak

* ↑ «Camino de Fisterra y Muxía - Camino de Santiago en Galicia: web oficial» www.caminodesantiago.gal (Noiz kontsultatua: 2021-07-28).
* ↑ (Gaztelaniaz) «El Faro De Finisterre: Historia Del Fin Del Mundo - Galiwonders» galiwonders.com 2020-02-25GMT+010012:15:38+01:00 (Noiz kontsultatua: 2021-07-28).

## Kanpo estekak

* Datuak: Q925210
# Fissilobiceras

Fissilobiceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5455230
# Fisterra

Fisterra (Finisterre gaztelaniaz) A Coruñako probintziaren kostaldean eta izen bereko eskualdean dagoen udalerria da.
Mendebaldeen kokatuta dagoen Galiziako puntua bertako lurmuturra da. Izenak "Lurraren amaiera edo muturra" da, hain zuzen ere.
5.093 biztanle zituen 2004an.

## Inguru naturala

Ozeano Atlantikoaren kostaldean kokaturik, Fisterra da Costa da Morten mendebaldeen dagoen herria. Izen bereko lurmuturrean itsasargi famatua dago.

## Itsasontzien hondamendiak

* 2002: "Prestige"

## Ikus, gainera

* Finistere/Penn-ar-Bed

## Iruditegia

* Fisterrako itsasargia
* Ikuspegia Fisterrako lurmuturretik so eginez
* Done Jakue bideko mugarria Fisterrako udalerrian
* Fisterrako lurmuturra

## Kanpo estekak

* (Galizieraz)(Gaztelaniaz)Fisterrako Udalaren webgunea
* Datuak: Q732090
* Multimedia: Fisterra / Q732090
# Fisostomo

Fisostomo zoologian hodi malgu batez igeri-puxika digestio hodiarekin, eta kanpoaldearekin, beraz, lotuta duten arrain hezurdunak dira. Sardinzarra, adibidez, fisostomoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-06-03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q7189775
# Fist of Fury

Fist of Fury, baita The Chinese Connection eta The Iron Hand izenburuaz ere (euskaraz Amorruaren Ukabila, Txinatar Lotura eta Burdinezko Ukabila; txinera tradizionalez 精武門, txinera sinplifikatuz 精武門 , mandarineraz Jīng Wǔ Mén eta kantoneraz Zing1 Mou2 Mun4) 1972ko Lo Wei hong-kondar zinema zuzendariaren arte martzial filma bat da. Bertan, Bruce Lee eta Nora Miao aktoreek antzeztu zuten. Bruce Lee arte-martzial borrokalari ospetsua zenak protagonistaren papera antzeztu zuen bigarren filma izan zen, lehenbizikoa 1971ko The Big Boss filma izan zelarik.
Filma honetan bi arte martzialen arteko norgehiagoka begibistakoa da: bateetik, txinatar kung fua, eta bestetik, japoniar karatea.
Bestalde, eta bitxikeria gisa, garai hartan ezezaguna zen eta gaur egun asko ospetsua den Jackie Chan aktoreak borroka eszenetan borrokalari gisa ordezko antzezpenak burutu zituen.

## Argumentua

Oharra: Atal honek istorio osoa edo amaiera argitzen du.
1948ko ekaina, Txinako Shanghai hiria. Chen Zhen (Bruce Lee) arte martzial ikasle gaztea bere betiko kung fu eskolara itzuli eta bere maisua zena bapatean zendu dela jakin berri du, gertakizun honek asko suminduko duelarik. Maisuaren hiletan japoniar karate eskola batetako kideen bisita iraingarria jasan ostean, japoniarrek txinatarrei euren eskolan ezartzeko kartel bat emango diete, bertan honakoa ipintzen duelarik: “Asiako gixajoak”. Hortaz, Chenek japoniarrei lezio umiliagarri bat eman eta euren hitzak janaraztea erabaki du, japoniarrei sekulako jipoia emanez.
Denen barregarri direla sentituz, japoniarrek mendeku egarriz txinatarren aurkako liskarrei hasiera emango diete, iskanbila hauen erdian Chenek bere maisua pozoitua eraila izan zela deskubrituko duelarik. Maisuaren hilketaren arduradunen aurka mendekatzea erabakiko du, horretarako Chenek japoniarren eskola eta haien aliatua den Petrov errusiaren aurka borrokatu beharko duelarik, borrokaldi latz horretan garaile izatekotan, Chenek bere arte-martzial trebezia guztia beharko duelarik.

## Aktoreak

* Bruce Lee: Chen Zhen.
* Nora Miao: Yuan Le-erh.
* James Tien Chang: Fan Chun-hsia.
* Feng Tien: Fan.
* Paul Wei Ping-ao: Hu.
* Maria Yi: Yen.
* Lee Quin: Hsu.
* Lo Wei: inspektorea.
* Hwong Chung Hsin: Tien.
* Han Yin-chieh: Feng Kwai-sher.
* Feng Wi: Yoshida.
* Tony Liu: Chin.
* Chin San: Tung.
* Riki Hashimoto: Hiroshi Suzuki "Suzuki jauna"
* Robert Baker: Petrov "Errusiarra".
* Lam Ching Ying (ordezkoa)
* Jackie Chan (ordezkoa) (krediturik gabe).
* Wei Ping-Ao: Wu.

## Kanpo estekak

* Filmaren webgunea (Ingelesez)
* Fist of Fury filmaren IMDBko fitxa irakurgai (Ingelesez)
* Fist of Fury filmaren trailer edo iragarkia ikusgai. Youtube.com (Ingelesez)
* Datuak: Q253565
* Multimedia: Fist of Fury / Q253565
# Fismes-Montagne de Reims kantonamendua

Fismes-Montagne de Reims kantonamendua Frantziako kantonamendu bat da. Marne departamenduan dago, Ekialde Handia eskualdean. Guztira 53 udalerri ditu eta Fismes da bere hiriburua.

## Kanpo estekak

* Datuak: Q17054338
# Fisterrako itsasargia

Fisterrako itsasargia Galiziako Fisterra udalerrian dagoen Fisterra lurmuturran kokatzen den itsasargia da. 1853an eraikia izan zen. 17 metroko garaiera du, itsas mailatik 143 metroko garaieran dago eta bere argia 23 itsas milatara ikus daiteke.

## Kanpo estekak

* Datuak: Q12257882
* Multimedia: Faro de Cabo Fisterra / Q12257882
# Galéria

Galéria, (korsikeraz: Galeria) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 338 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1111296
* Multimedia: Galéria / Q1111296
# Gama (Bárcena de Cicero)

Gama, Espainiako Kantabria autonomia erkidegoko Bárcena de Cicero udalerrian dagoen herri bat da. 2008an 613 biztanle zituen.
* Datuak: Q5875007
* Multimedia: Gama (Bárcena de Cicero) / Q5875007
# Galápagos (Espainia)

Galápagos Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 2.037 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q954018
* Multimedia: Galápagos, Guadalajara / Q954018
# Gama (Brasil)

Gama Brasilgo Barruti Federaleko administrazio eskualde bat da. 127.121 biztanle zituen 2010ean, eta guztira 276,30 km$^2$ ditu.

## Historia

Bere lurraldean dago Catetinho eraikina, Juscelino Kubitschek lehendakariaren lehen egoitza nagusia, Brasilgo hiriburua Rio de Janeirotik Brasiliara aldatu zenean.

## Erreferentziak

* ↑ (Portugesez) (PDF) Pesquisa Distrital por Amostra de Domicílios - 2010/2011. Companhia de Planejamento do Distrito Federal (Codeplan) 2012ko abuztua.
* ↑ https://web.archive.org/web/20140506021630/http://www.gama.df.gov.br/sobre-a-ra/conheca-ra.html

## Kanpo estekak

* (Portugesez) webgune ofiziala
* Datuak: Q93572
* Multimedia: Gama (Distrito Federal) / Q93572
# Gam (Kornualles)

Gam, Ingalaterrako Kornualles konderriko herrixka bat da.

## Kanpo estekak

* Datuak: Q5519529
# Fruit Ninja

Fruit Ninja 2010eko Halfbrick Studiosen bideo-joko bat da, iPod Touch, iPhone, Android, Windows Phone, Bada eta Symbian sistemetarako eginda.
Fruit Ninjako partidetan, jokalariak bere hatzak pantailan irristatu behar ditu edo sagua erabili agertzen diren frutak zatitan zatitzeko

## Kanpo estekak

* Datuak: Q1987120
* Multimedia: Fruit Ninja / Q1987120
# Fruita (Colorado)

Fruita Coloradoko hiri bat da. Mesa konderrian kokatua dago. 2010ean 12.646 biztanle zituen, 19,7450 kilometro koadrotan banatuta.

## Ikus, gainera

* Mesa konderria

## Kanpo estekak

* Datuak: Q1191112
* Multimedia: Fruita, Colorado / Q1191112
# Fruitdale (Alabama)

Fruitdale Ameriketako Estatu Batuetako erroldak esleitutako leku bat da. Washington konderrian dago, Alabama estatuan. 175 biztanle ditu, 11,62992 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1273435
* Multimedia: Fruitdale, Alabama / Q1273435
# Fruit Heights (Utah)

Fruit Heights Ameriketako Estatu Batuetako hiri bat da. Davis konderrian dago, Utah estatuan. 6.101 biztanle ditu, 5,954439 kilometro koadroko azaleran banatuta.

## Ikus, gainera

* Davis konderria

## Kanpo estekak

* Datuak: Q483177
* Multimedia: Fruit Heights, Utah / Q483177
# Fruitdale (Hego Dakota)

Fruitdale Ameriketako Estatu Batuetako inkorporatutako herri bat da. Butte konderrian kokatuta dago, Hego Dakota estatuan. 73 biztanle ditu, 0,710873 kilometro koadroko azaleran banatuta.

## Ikus, gainera

* Butte konderrian

## Kanpo estekak

* Datuak: Q2380343
# Frugiborismo

Frugiborismoa edo frutarianismoa oso murriztailea den dieta beganoa da, dieta alternatiboetako bat alegia. Bere oinarri nagusiena frutetan oinarritutako elikadura da. Nagusiki fruta gordinez osatuta dago (%75), botanikoki fruta gisa sailkatuta dauden frutak (tomatea, pepinoa, aguakatea…), fruitu lehorrak eta haziak. Bestelako barazkiak, zerealak, lekaleak eta animalia jatorrizko produktuak alde batera uzten dira. Proteina, kaloria eta zenbait mineral eta bitaminetan urria den dieta da eta horrek osasunerako kalte larriak sortu ditzake, kasu larrienetan heriotza eraginez.

## Historia

XIX. mendean Hector Waylenek erakutsi zuen fruta eta fruitu lehorrak gizartearentzat elikagai natural eta azkena moduan deskribatu zituen. Waylen bera, begetarianoa izan zen 8 urtez, begetariano murriztaileena, naturara bueltatzeko helburuarekin. Bradford hirian izan ere 1894. urtera arte predikatu zuen elikadura mota hau. Mundu guztitik zehar bidaiatu, osasuna galdu eta aurrez ezagutzen ez zituen gauzak, elikagaien filosofia adibidez, ikasi ostean, dieta orojale batera itzultzea erabaki zuen. Bere ikerketetako ondorioetan honakoa zioen, “begetarianoak ez dira pertsona osasuntsuak. Itxura zurbil eta zargaldua erakusten dute, eta ahultasunerako joera dute. Odol zirkulazio txarra dute, baita hotzikara ugari ere. Disepsia eta anemia pairatzen dute; hatsa eta flatulentziak ere, euren urdail kiratsuaren ondorio direnak. Ohikoak dira gibel eta giltzurrunetako arazoak, eta orokorrean bizitasunaren falta nabaria ematen da”. Metafora moduan zera zioen “giza gorputza gosez hiltzen ari denean, bere buruaz elikatzen hasten da, gameluek euren konkorrarekin egiten duten moduan”.
Waylenen ondorioetako bat izan zen haragia, esnekiak, almidoiak, fruta freskoak eta barazkiak dituen dieta bat osasuntsuagoa dela. Bere esperientzia pertsonaletik ateratako ondorioak beraz, ez ziren dieta mota honen aldekoak izan, honen bitartez berak gaixotasuna eta ahulezia pairatu baitzituen.

## Motibazioa

Frugiborismoa izaki bzizidunei kalterik ez eragitearen fislosofia beganoan oinarritzen da, baina landereetara ere hedatuta. Dieta hau jarraitzen duten pertsonek landarea hil gabe hazten diren elikagai begetalak bakarrik jaten dituzte.
Arrazoi etikoengatik dieta beganoak jarraitzeak interes baxu bat eragin dezake alderdi nutrizionalen jakintzan.

## Kanpo estekak

* Datuak: Q743988
* Multimedia: Fruitarianism / Q743988
# Fruit Hill (Ohio)

Fruit Hill Ameriketako Estatu Batuetako erroldak esleitutako leku bat da. Hamilton konderrian dago, Ohio estatuan. 3.748 biztanle ditu, 3,303148 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q1920299
# Fruit Cove (Florida)

Fruit Cove Ameriketako Estatu Batuetako erroldak esleitutako leku bat da. St. Johns konderrian dago, Florida estatuan. 32.143 biztanle ditu, 47,89165 kilometro koadroko azaleran banatuta.

## Ikus, gainera

* St. Johns konderria

## Kanpo estekak

* Datuak: Q949709
# Gilmore (Maryland)

Gilmore Ameriketako Estatu Batuetako erroldak esleitutako leku bat da. Allegany konderrian dago, Maryland estatuan. 132 biztanle ditu, 0,250029 kilometro koadroko azaleran banatuta.

## Ikus, gainera

* Allegany konderria

## Kanpo estekak

* Datuak: Q13622709
# Gilmore City (Iowa)

Gilmore City Iowako hiri bat da. Humboldt konderrian kokatua dago. 2010ean 504 biztanle zituen, 3,23 kilometro koadrotan banatuta.

## Ikus, gainera

* Humboldt konderria

## Kanpo estekak

* Datuak: Q1932385
# Gilnahirk

Gilnahirk Ipar Irlandako udalerri bat da, Down konderrian dagoena. Belfast hiriaren hego-ekialdean dago.

## Kanpo estekak

* Datuak: Q14629655
# Gilowice udalerria

Gilowice Poloniako Silesiako voivoderriko landa-udalerri bat da, Żywiec barrutian kokatuta. 27,95 km²ko azalera du eta 2017ko datuen arabera 6204 biztanle zituen.

## Kanpo estekak

* Datuak: Q554609
* Multimedia: Gmina Gilowice / Q554609
ieaSilesiako voivoderriko udalerriak :
# Gilpin konderria (Colorado)

Gilpin konderria (ingelesez: Gilpin County) Coloradoko konderri bat da, Ameriketako Estatu Batuetan. Hiriburua Central City da. 2010eko zentsuaren arabera 5.441 biztanle zituen, Gilpin kilometro koadroko azaleran.

## Geografia

Gilpin konderriak 389,17 kilometro koadro ditu. Horietatik 0,94 ura dira. Beste 388,23 lurra dira. Biztanleria dentsitatea 0,07 da.

## Demografia

2010eko zentsoan bizi ziren 5.441 pertsonetatik 5.214 txuriak edo hispanoak dira. Horietatik hispano edo latino kategorian 267 dira. 28 beltzak edo afroamerikarrak. 34 amerikar natiboak ziren eta 9 Hawaii edo Pazifikoko irletako natiboak. 75 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 78 pertsonek kokatzen zuten.

### Biztanleria piramidea
## Kanpo estekak

* Datuak: Q115577
* Multimedia: Gilpin County, Colorado / Q115577
# Gilroy (Kalifornia)

Gilroy Kaliforniako hiri bat da. Santa Clara konderrian kokatua dago. 2010ean 48.821 biztanle zituen, 41,8 kilometro koadrotan banatuta.

## Ikus, gainera

* Santa Clara konderria

## Kanpo estekak

* Datuak: Q837097
* Multimedia: Gilroy, California / Q837097
# Gilramos Libkath

Gilramos Libkath Star Wars film sagako pertsonaia bat da.
Gilramos Libkath Nute Gunrayren aholkularia izan zen neimoidiar bat zen hau Geonosisen egon zenean. Libkath Gunrayren finantza aholkulari garrantzitsua zen, eta bere sorlekua Kato Neimoidia planeta zen. Eurentzat zorionez, biek ihes egin zuten Errepublika Galaktikoak Geonosis planetari egin zion erasotik.
Klon Gerrak hasi eta pare bat hilabetera, Gilramos Libkathek Merkataritza Federaziotik desertatu zuen eta Tatooine izeneko urruneko planeta batetara bizitzera joan zen, non esklabo gazteen tratalari bezala lanean aritu zen. Han "Libkath ugazaba" bezala ezagutu zuten bere ume esklaboek, euren eskuetan segurtasun gailuak zeramatzatenak ihesik egiteko aukerarik ez izateko eta hala Libkathentzat lapurtzen zuten.
Jabba Hutta izeneko tokiko trafikatzaile bat galera larriak jasaten ari zen arma kargamentuetan, Libkathen zerbitzariek lapurtzen zituztenak, ondoren armada separatistei bidaliak zirenak. Honela, Libkath ugazaba, zenbait hilabetetan hiru ordainsari bilatzaile baino gehiago saihestu ondoren, oso gaztea zen baten aurrean erori zen, Boba Fett izenekoa.

## Kanpo estekak

* Datuak: Q3755565
# Falange

Falange hauetako bat izan daiteke:

## Gai militarrak

* Falangea, Antzinaroko formazio militarra.

## Anatomia

* Behatzezur edo falange, eskuarenak edo oinarenak.

## Politika

* Espainian:
** Espainiako Falangea, Espainiako alderdi politiko zaharra (1933-1934). 1934an JONSekin batu eta Ofentsiba Nazional-Sindikalistako Batzarren Espainiako Falangea sortu zuen.
** Espainiako Falangea, gaur egungo Espainiako alderdia.
* Libanon:
** Libanoko Falangea, alderdi politiko kristaua. Izen ofiziala: Kataeb Alderdi Demokrata Soziala (الكتائب اللبناني).
* Txilen:
** Falange Nazionala (Falange Nacional), Txileko Alderdi Demokrata Kristaua (PDC) sortu zuen alderdietako bat.
# Fala (Midlothian)

Fala, eskozieraz: Falae, Eskoziako herri bat da, Midlothian konderrian. Edinburgh hiriburutik 15 miliatara dago.

## Kanpo estekak

* Datuak: Q5431606
* Multimedia: Fala, Midlothian / Q5431606
# Fala dos arxinas

Fala dos arxinas (euskaraz "harginen-hizkera"; galizieraz verbo dos arxinas, latín dos Canteiros, O Verbo edo Arxina ere deitua) Pontevedrako harginen gremio-hizkera izan zen.

## Historia

Galiziako gizarte tradizionalean, Europa osoan bezala, herritar xumeek bizitza osoa ematen zuten beren sorlekuan edo ezkontzen ziren herrian. Horren salbuespena ziren klase garaietako gizon-emakumeak eta bizimodua ateratzeko herriz herri ibili behar zuten langileak. Harginek, eraikinetan harlanduak jarri ez ezik, harrobitik harriak atera, garraiatu, beharrezko forma emateko landu eta arkitekto lanetan aritu behar zuten, beste gauzen artean. Hori zela eta, denbora luzez zebiltzan sorterritik urrun. Herritarrek atzerritar jendea mesfidantzaz ikusi ohi zuten, eta jarrera mesfidati horri aurre egiteko eta elkar babesteko xedearekin, haien artean gremio-hizkeran egiten zuten harginek.
Hizkera horren oinarria galiziera bazen ere, euskararen, frantsesaren, eta latinaren ekarpen lexiko ugari zituen.
Hizkera ikertzea zail gertatu da, hiztunek betidanik bere gremioaren hizkera sekretutzat hartu baitute, gremiokoak ez zirenek jakin ezin zutena. Urteen joan-etorrian, erresistentzia hori pixkanaka leundu egin da, hargintzaren ogibidea galdu eta hizkeraren erabilera gutxitu ahala. Egungo igeltsero eta eraikuntzako gainerako langileek ez dute verbo dos arxinas zaharraren berri.
Verbo dos arxinas oso hizkera zaharra dela uste dute adituek, nahiz eta ezin den zehazki esan noizkoa den, ahozko hizkera denez gero. Hitz asko gorde ditu beste hizkuntzetan eta galizieran bertan aspaldi galdu zirenak. Esate baterako, zahartasunaren frogatzat eman izan da moi, toi edo soi frantses izenordainak idazten diren moduan ahoskatzen direla, alegia, egungo frantsesaren ahoskera-arauei jarraitu gabe. Hala ere, beste aditu batzuek ez dute argudioa ontzat ematen: frantses zaharrean izenordainok horrela ahoskatzen baziren ere, horrek ez du esan nahi hizkera garai hartakoa denik. Frantsesez oker irakurtzearen ondorio ere izan liteke ahoskera hori.
Verbo dos arxinas ez zen orduko gremio-hizkera bakarra, xíriga, mansolea, gacería, barallete, pantoja edo jarla ere adibideak direlako.

## Kanpo estekak

* Datuak: Q3327150
# Falahill

Falahill, Eskoziako herri bat da, Scottish Borders eremu administratiboan.

## Kanpo estekak

* Datuak: Q5431620
* Multimedia: Falahill / Q5431620
# Falabella

Falabella, gazteleraz "falabella", Argentinako bertako zaldi arraza moderno bat da. Bere tamaina oso txikia da eta beraz ponien sailkapen taldean sartzen da. Are gehiago, zaldi miniatura bat da.
Munduko zaldi txikienetarikoa izanik soin gurutzera duen altuera, bataz bestekoa, 78 cm ingurukoa da.
Arraza arraroa da eta munduan bakarrik ehunka abelburu batzuk besterik ez daude.
Arraza sortzeko Shetland poni , Criollo zaldia zein Thoroughbred zaldia erabili zituzten . Argentinan bertan sortu zuten eta bere izena, Falabella, arraza sortu zuen familiaren abizena da. Falabellatarrek daukate abere hauen haztegirik handiena XIX. mendetik.

## Erreferentziak

* ↑ (Ingelesez) http://www.theequinest.com/breeds/falabella/

## Kanpo estekak

* (Ingelesez) [Arrazari buruzko artikuloa "The equinest" entziklopedian]
* Datuak: Q613922
* Multimedia: Falabella / Q613922
# Falafel

Falafel (arabieraz: فلافل‎, falāfil) garbantzuz edo babaz egindako kroketa da. Usadiozkoa da jogurt edo tahini saltsaz ateratzea, baita sandwich batean edo agabe ogiaz.
Aditu gehienek Egipton asmatu zutela uste dute baina egun Ekialde Hurbil osoan jaten dute. Egiptoar koptoek eurek asmatu zutela aldarrikatzen dute, garizuman haragiaren ordezkaria bilatzen ari zirela. Egun, mendebaldean kale-janari hedatu bilakatu da.

## Iruditegia

* Falafel pita batean.
* Prestaketa.

## Kanpo estekak

* Datuak: Q188788
* Multimedia: Falafel / Q188788
# Falaise kantonamendua

Falaise kantonamendua Frantziako kantonamendu bat da. Calvados departamenduan dago, Normandia eskualdean. Guztira 57 udalerri ditu eta Falaise da bere hiriburua.

## Kanpo estekak

* Datuak: Q17354521
# Garebako errota

Garebako errota Aezkoako Garaioa udalerrian XX. mendeko errota bat da.
Gaur egun, oraindik ere badu bere presa eta makineria, eta bisitatzeko modukoa da.

## Ikus, gainera

* Garaioa

## Kanpo estekak

* Datuak: Q109945227
# Garellano

Garellano :
| Bilbo, Basurtu-Zorrotza ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Garellano Garellano Garellano ||
| Koordenatuak: | 43°15′40″N 2°56′59″W﻿ / ﻿43.26111°N 2.94972°W﻿ / 43.26111; -2.94972 |
Garellano Bilboko Basurtu-Zorrotza barrutian dagoen gunea da, Termibus autobus geltokiaren ondoan. Gunearen mugakideak honakoak dira, Perez Galdos kalea ekialdean, Luis Briñas kalea hegoaldean, Gurtubai kalea iparraldean eta Montevideo etorbidea mendebaldean.

## Ezaugarriak

Antzina "Garellano" Basurtu auzoaren iparralde osoa izendatzeko erabiltzen zen, tartean gaur egun Termibus dagoen Garellanoko futbol zelaia. Hiriaren kanpoaldeko gunea zenez, bertan, hirigunean kabitzen ez ziren hainbat azpiegitura eraiki ziren, tartean ejerzitoaren koartela.
Horrela, 1980ko hamarkadaren amaiera arte, Garellanon ejerzitoaren koartela egon zen, Mungiara eraman zutenean, eraikinetan Bilboko suhiltzaile eta udaltzaingoaren egoitza nagusia ezarri zuten. Horrez gain, Garellanon Basurtu auzoko udaltegia eta udal bulego batzuk izan ziren, baina 2012an eraikinak eraitsi eta ordutik etxebizitza berriak eraikitzen ari dira bertan.

### Etorkizuna

2008an udaltzaingo eta suhiltzaileen egoitza berria hasi ziren eraikitzen Bilboko Miribilla auzoan, eta etorkizunean bi erakundeek Garellano utzi eta utzitako orubean parkea eta babes-ofizialeko etxebizitzak eraikiko dira. Udalaren asmoen arabera 1.100 etxebizitza. Orubean zer eraikiko zen erabakitzeko Bilbao Ria 2000 eta Bilboko udalak arkitektura lehiaketa antolatu zuten. Bertan ondoko arkitektoek hartu zuten parte:
* Carles Ferrater/Luis Dominguez
* Junquera Arquitectos SLP
* MVRDV/GRAS/IA+B
* Rogers Stirk Harbour + Partners
* Suárez & Santas Arquitectos
Lehiaketaren irabazlea 2009ko ekainean jakinarazi zen, eta Richard Rogersek zuzendutako Rogers Stirk Harbour + Partners arkitekto estudioa izan zen.

## Ikus, gainera

* Miribilla

## Kanpo estekak

* (Gaztelaniaz) Garellanori buruzko egitasmoak.
* Babes ofizialeko dorrei buruzko webgunea.
* Datuak: Q8963493